Mesajul lui Nicuşor Dan de Anul Nou: "Trebuie să gândim mare pentru București și vom reuși".
Primarul general a transmis un mesaj cu ocazia trecerii în noul an. Nicuşor Dan a spus că 2021 trebuie început "cu mai multă încredere și speranță". "Trebuie să gândim mare pentru București și vom reuși".
Primarul general al Capitalei, Nicușor Dan, susține, într-un mesaj adresat cu ocazia Anului Nou, că anul trecut a fost unul greu, dar că 2021 trebuie început "cu mai multă încredere și speranță"."A fost un an greu. Am simțit fiecare acest lucru. Dar l-am trecut cu bine, atât cât a putut fiecare. Știm, cel puțin că avem puterea să începem anul cu mai multă încredere și speranță", a scris vineri pe Facebook primarul general al Capitalei."Vă doresc multă sănătate, pace și să aveți convingerea că putem reuși în lucrurile pe care ni le propunem. Trebuie să gândim mare pentru București și vom reuși", a mai spus Nicușor Dan.